
1.   שינויים בתקציב לשנת 2005

היו"ר יעקב ליצמן:

 בוקר טוב, אני מתכבד לפתוח את הישיבה. על סדר היום שינויים בתקציב לשנת 2005.

פנייה 437

היו"ר יעקב ליצמן:

אנו דנים בפנייה 437.

אודי בן-דרור:

זה הכל מימון של הרשאות ישנות, אין פה שום דבר חדש.

היו"ר יעקב ליצמן:

 מי בעד? מי נגד? הפנייה אושרה.

אני רוצה לומר לפרוטוקול; יש חבר כנסת בוועדת הכספים, אהוד רצאבי, שמשתמש בתואר לא לו. הוא משתמש, כאילו הוא יושב-ראש ועדת משנה של מסים בוועדת הכספים. אין ועדה כזאת. לכן אני מוחה על שימוש זה, ומבקש מחבר הכנסת אהוד רצאבי שיפסיק להשתמש בתואר לא לו.

פנייה 454

היו"ר יעקב ליצמן: 


 אני רוצה לומר לפרוטוקול; יש חבר כנסת בוועדת הכספים, אהוד רצאבי, שמשתמש בתואר לא לו. הוא משתמש, כאילו הוא יושב-ראש ועדת משנה של מסים בוועדת הכספים. אין ועדה כזאת. לכן אני מוחה על שימוש זה, ומבקש מחבר הכנסת אהוד רצאבי שיפסיק להשתמש בתואר לא לו.


אנו דנים בפנייה 454.


היתה רביזיה של יצחק כהן, הוא הוריד את הרביזיה.
לכן פנייה 454 מאושרת.

פנייה 661

היו"ר יעקב ליצמן:

אנו דנים בפנייה 661.

אודי בן-דרור:

אין לי הרבה מה להוסיף מעבר למה שכתוב. 

היו"ר יעקב ליצמן:

 למה לא הוספתם את הרשויות הערביות?

אודי בן-דרור:

בימים אלה יושבים עם הרשויות הערביות. 

היו"ר יעקב ליצמן:

 אז יהיו עוד פניות?

אודי בן-דרור:

אני לא יודע להגיד. 

היו"ר יעקב ליצמן:

 מי בעד? מי נגד? הפנייה אושרה. 



פנייה 662

היו"ר יעקב ליצמן:

אנו דנים בפנייה 662.

גיא אבן:

יש פה תקצוב של הסכם עם חברת שקמונה בהיקף של 36 מיליון. מדובר בחברה ששייכת לעיריית חיפה. 

היו"ר יעקב ליצמן:

 בזה סיימתם להעביר?

גיא אבן:

כן.

היו"ר יעקב ליצמן:

 מי בעד? מי נגד? הפנייה אושרה.

פנייה 317

היו"ר יעקב ליצמן:

אנו דנים בפנייה 317.


יש רביזיה של חבר הכנסת ליצמן שלא עברה בוועדה. מי בעד הרביזיה של ליצמן? מי נגד? הרביזיה אושרה. מי בעד פנייה 317? מי נגד? אושר.

פנייה 692

היו"ר יעקב ליצמן:

אנו דנים בפנייה 692.

גיא אבן:

זה לטובת הקמת אתר דיור זמני בשומריה, זה בדרום.

סמדר אלחנני:

למה זה לא בתקציב הפינוי?

גיא אבן:

המימון בפועל יגיע ממשרד ראש הממשלה מתקציבי ההתנתקות. אין פה מזומן.

יצחק כהן:

 מי עובר לשם?

גיא אבן:

נדמה לי שעצמונה.
סמדר אלחנני:

אי-אפשר לא לצבוע את זה נכון. גם הרשאה להתחייב יכולה להופיע בתקציב ההתנתקות. אתם מעבירים את הכסף, ובעוד שנה צריך יהיה להביא את המזומן. השנה הבאה זה עוד מעט.

היו"ר יעקב ליצמן:

 השנה הבאה היא בעוד תשעה חודשים. אנחנו יהודיים, יש לנו לוח יהודי, אנו בכסלו היום ובעוד כמה ימים בטבת.

סמדר אלחנני:

הייתי שמחה מאוד אם היינו חיים לפי הלוח העברי.

היו"ר יעקב ליצמן:

 אנו חיים לפי הלוח העברי.

סמדר אלחנני:


צריך כבר מההתחלה לשים את הכסף בסעיף הנכון, ושיהיה רישום נכון של העלויות. 

היו"ר יעקב ליצמן:


מי בעד? מי נגד? הפנייה אושרה.

פנייה 70058

היו"ר יעקב ליצמן:

 אנו דנים בפנייה 70058. 

יצחק כהן:

 לגבי הפנייה הזאת, זה גנבה, גזל, עושק. לוקחים כסף מהדיור הציבורי לסוכנות. זה קומבינה ששטרית עשה ביומיים שהיה שר אוצר.

היו"ר יעקב ליצמן:


בינתיים לא נצביע על זה.

פנייה 70028

היו"ר יעקב ליצמן:

אנו דנים בפנייה 70028.

אשר וענונו:

מדובר בתקציב פיתוח, משרד התיירות.

היו"ר יעקב ליצמן:

 מי בעד? מי נגד? הפנייה אושרה.

פנייה 37027

היו"ר יעקב ליצמן:

אנו דנים בפנייה 37027. מי בעד? מי נגד? הפנייה אושרה.

הודעה 23025

היו"ר יעקב ליצמן:

אנו דנים בהודעה 23025.

משה בר-סימנטוב:

אלה עודפי הכנסות שהתקבלו מביטוח לאומי והאפוטרופוס הכללי למשרד הרווחה. 

היו"ר יעקב ליצמן:

 מי בעד? מי נגד? הפנייה אושרה. 

פנייה 694 ו-667 עד 669

היו"ר יעקב ליצמן:

אנו דנים בפניות 694 ו-667 עד 669.


15 מיליון קשורים לשינוי, תגיד את זה בשמו המפורש. אני רוצה לומר; קיבלתי את הפנייה הזאת עכשיו. לא עיכבתי את זה. זה עוד נבזות של חבר הכנסת רצאבי, שאומר שאני מעכב 15 מיליון לסל הבריאות, וזה הגיע כרגע לוועדת הכספים. גם 2.5 מיליון ש"ח זה שינוי. תגיד הכל.

יצחק כהן:

 למה הכל יחד?

ראובן קוגן:

זה כסף קואליציוני.

היו"ר יעקב ליצמן:

 ה-15 מיליון ₪ שהגיעו כרגע לסל התרופות, שרצאבי שבועיים מדבר בקול ישראל שאני מעכב, והגיע רק היום, האם רבותיי רוצים לאשר את זה?

ניסן סלומינסקי:

אנו נאשר את זה למרות שרצאבי אינו כאן. אם הוא אינו פה, סימן שזה לא מעניין אותו.

היו"ר יעקב ליצמן:

 יכולנו להפיל את זה, ואנו מאשרים את זה. זה גם 2.5 מיליון ש"ח. מי בעד? מי נגד? הפנייה אושרה.
 

פנייה 693

היו"ר יעקב ליצמן:

אנו דנים בפנייה 693.

יוליה מרוז:

משרד התחבורה רוצים לעבור לבית דגן כדי לחסוך כסף בתקציב.  

היו"ר יעקב ליצמן:

 מי בעד? מי נגד? הפנייה אושרה.

פנייה 689-690

היו"ר יעקב ליצמן:

אנו דנים בפנייה 689-690.

קרן טרנר:

בזמנו, כשהופרטה אל-על, העובדים בחו"ל לא קיבלו תגמול, בדקנו את זה, ומגיע להם הכסף.

היו"ר יעקב ליצמן:

 מי בעד? מי נגד? הפנייה אושרה.

פנייה 671, 672, 674, 675, 676

היו"ר יעקב ליצמן:

אנו דנים בפנייה 671, 672, 674, 675, 676.

קרן טרנר:

כידוע, הקמנו חברת מע"צ חדשה, חברה ממשלתית, סגרנו את יחידת הסמך, חשבנו שב-2005 לא תהיה בכלל יחידת סמך, אבל בגלל שהתעכבנו עם המשא ומתן, יחידת הסמך פעלה. העובדים שם פעלו בשכר, זה 210 מיליון ₪. 

היו"ר יעקב ליצמן:

 מי בעד? מי נגד? הפנייה אושרה.

פנייה 684-685

היו"ר יעקב ליצמן:

אנו דנים בפנייה 684-685.

משה בר-סימנטוב:

אלה 3 מיליון ₪ מהשכלה גבוהה למענק שר הפנים, בהתאם להבנות עם סיעת המפד"ל. מועבר מהסעיף של השכלה גבוהה לסעיף של מענק שר הפנים.

היו"ר יעקב ליצמן:

 מי בעד? מי נגד? הפנייה אושרה.

פנייה 681

היו"ר יעקב ליצמן:

אנו דנים בפנייה 681.

יוליה מרוז:

זאת הרשאה להתחייב. עד היום כל הסכמי הסובסידיה של אגד היו לתקופה של 10 שנים. ההסכם האחרון, שעל-פיו הם פועלים כיום, פג תוקפו בסוף השבוע, ב-31.12.2005. בשנתיים וחצי האחרונות התנהל משא ומתן אינטנסיבי בין הממשלה לאגד גם על חידוש הסכם הסובסידיה לתקופה נוספת של 10 שנים וגם על תיקון הסכם התחרות שנחתם עם אגד בשנת 2000. הממשלה החליטה למנף את העניין הזה שאגד רוצה לדבר על הסכם הסובסידיה הבא  כדי לעשות מקצה שיפורים נוסף על הסכם התחרות שנעשה עם אגד ב-2000. 

ניסן סלומינסקי:

למה תמיד כשיש מכרזים, אגד לא זוכה? אגד צריך להיות זול, הוא מקבל סובסידיות, ותמיד במכרזים אגד הכי יקר.

היו"ר יעקב ליצמן:

אני רואה ברחוב מודעות ענק נגד השירות של אגד.

יוליה מרוז:

הסכם התחרות קבע שכל הפעילות של אגד, אגד בעצמה לא יכולה לגשת למכרזים האלה, היא יכולה לגשת רק באמצעות חברה מיוחדת שנועדה להתמודדות במכרזים, והיא חברה פרטיות, בשותפות של אגד, היא זאת שניגשת בשם אגד למכרזים ואמורה להציע מחיר תחרותי. היא לא שונה ממתחרים אחרים בשוק מבחינת התמחיר ומבנה ההוצאות שלה. ב-50% מהמכרזים מאז שנת 2000 הם זכו.

ניסן סלומינסקי:

 המדינה מסבסדת את אגד, ואגד יקרה, וכל חברה בת של אגד, בלי סבסוד, בפועל יותר זולה. למה המדינה צריכה לממן כל מיני דברים, כשכלכלית, זה לא כדאי?

יוליה מרוז:

אנו אמרנו שהדרך לפרק את אגד זה להוציא חלק מפעילותה לתחרות, היה בג"ץ, ובית המשפט הכריח אותנו לבוא בדברים עם אגד, הצדיק את התחרות ואת המהלך של הממשלה, אך אמר: בהסכמה. לכן היה משא ומתן עם אגד, וסוכם על הוצאה של אשכולות לתחרות בשיתוף פעולה עם אגד, אך במסגרת של הסכם. אמרו: אתם לא יכולים ביום אחד למחוק את החברה. מעבר לזה שכלכלית, ענף התחבורה הציבורית, יש בו כשל שוק במובן שאתה נותן קווי תחבורה ציבורית גם איפה שכלכלית, זה לא בדיוק אולי מוצדק. 


חשוב להדגיש שבהסכם הנוכחי, מעבר לזה שמינפנו את התיקון בהסכם התחרות, שבו דרשנו להוציא 9.5% נוספים מפעילות אגד למכרזים, מבלי שאגד משתתפת כלל - לא בעצמה באופן ישיר ולא באמצעות החברה המיוחדת, מה שמבטיח שזה יוצא לאחרים ומחזק את התחרות, וגם בעניין הסובסידיה דרשנו מאגד תוכנית התייעלות משמעותית, שמבוססת בעיקר על התייעלות בהוצאות השכר, כלומר היא צריכה להפריש חברים ושכירים קבועים, שזה עוד אוכלוסייה יקרה מאוד, הם צריכים להפרישם ולהחליף אותם בשכירים זמניים, נוצר חיסכון כספי משמעותי מדי שנה, ובסופו של דבר כשאתה מסתכל בתום ההסכם, בשנה העשירית ההפחתה בסל ההוצאות של אגד לחישוב הסובסידיה מגיעה לגובה של הסובסידיה השוטפת שאתה משלם היום לאגד. כלומר אחרי עשר שנים אתה תשלם רק לקרן הצטיידות, אוטובוסים חדשים, ואתה תשלם את הסובסידיה הייעודית לקשישים, לנוער, לנכים וכן הלאה.

היו"ר יעקב ליצמן:

שני דברים לא נוחים לי; אחד, אני חושב שעשר שנים זה הרבה זמן. שנית, לא נוח לי שאגד לא כאן. יש לי שאלות נוקבות לשאול אותם, ולכן היות שניתן לחכות עם זה עד יום רביעי, אני מבקש לזמן את אגד ואותך ליום רביעי הבא. בעזרת השם, נאשר את זה אז. אנו מבקשים שישלחו את ההסכם היום. 

יוליה מרוז:

בהתייחס לעניין התקופה, מבחינתם, התנאי הכי בסיסי במשא ומתן, שזה יהיה לעשר שנים בשביל היציבות שלהם מול המערכת הפיננסית. בנוסף, יש אבן דרך שנופלת במחצית הראשונה של ההסכם, בסוף שנת 2008, שם נגמר הסכם התחרות. בהסכם הנוכחי של הסובסידיה הם מתחייבים לסכם עם הממשלה המשך לתחרות. אם לא, יש לך סנקציות על הסכם הסובסידיה. כלומר יש לך אבן דרך מסוימת גם במהלך ההסכם, שמאפשרת לך פתיחה של דברים.

פנייה 682-683

היו"ר יעקב ליצמן:

אנו דנים בפנייה 682-683.

משה בר-סימנטוב:

זאת העברה מסעיף 21 לסעיף 33 באמצעות הרזרבה הכללית.

היו"ר יעקב ליצמן:

 מי בעד? מי נגד? הפנייה אושרה.

פנייה 688

היו"ר יעקב ליצמן:


מה לגבי רחוב הלר, למשל, שמופיע פה?

קרן טרנר:

לגבי רחוב הלר בתל-אביב, יש לנו תנאי שמחייב פתרון שם.

היו"ר יעקב ליצמן:


מה לגבי פסגת זאב?

קרן טרנר:

יש החלטת ממשלה לגבי הכביש הזה, זה 431 העירוני. כולם פה כבישים עירוניים.

היו"ר יעקב ליצמן:

 מי בעד? מי נגד? הפנייה אושרה.

יצחק כהן:

 רביזיה.

היו"ר יעקב ליצמן:

מי בעד הרביזיה? לא אושר.

פנייה 679

היו"ר יעקב ליצמן:


אנו דנים בפנייה 679.

משה בר-סימנטוב:

זה פנייה טכנית – ביטול ההרשאה להתחייב. 

יצחק כהן:

 זה עובד?

משה בר-סימנטוב:

כן, זה עובד, ההצלחה היא פי חמישה מהכללי בשאר הארץ. 

היו"ר יעקב ליצמן:

מי בעד? מי נגד? הפנייה אושרה.

פנייה 691

היו"ר יעקב ליצמן:

אנו דנים בפנייה 691.

מאיר בינג:

הפנייה היא בגין החלטת הממשלה מלפני שנתיים - הקמת אתר הנצחה בלטרון ליהודים שנלחמו במלחמת העולם השנייה.
היו"ר יעקב ליצמן:

 מי בעד? מי נגד? הפנייה אושרה.

פנייה 677

היו"ר יעקב ליצמן:

אנו דנים בפנייה 677.

קרן טרנר:

יש לנו שוב פנייה בתקציב תשתית הכבישים העירוניים, יש לנו פה שני פרויקטים חדשים. הפרויקטים האלה הם מאוד כדאיים מבחינה כלכלית למשק. בדיקת הכדאיות בודקת מול ההשקעה התקציבית, כמה זמן זה חוסך לנו בפקקים.

היו"ר יעקב ליצמן:

 מה יש ברחובות האלה שאין ברחובות אחרים?

קרן טרנר:

בחדרה זה המשך של כביש קיים, ואין שם כביש. יש שם מסלול שלא ראוי לנסיעה.

היו"ר יעקב ליצמן:

 מי בעד? מי נגד? הפנייה אושרה.

פנייה 663 ו-664

היו"ר יעקב ליצמן:

אנו דנים בפנייה 663 ו-664.

מאיר בינג:

הפנייה התקציבית נועדה לתגבר את תקציב משרד החוץ ב-90 מיליון ₪ בשל החברות באו"ם. 

היו"ר יעקב ליצמן:

 מי בעד? מי נגד? הפנייה אושרה.

פנייה 687

היו"ר יעקב ליצמן:

אנו דנים בפנייה 687.

איל אפשטיין:

מטרת הפנייה התקציבית הזאת היא להתאים תחזית ביצוע של החשב הכללי לתקציב, כדי שנוכל להוציא את הכסף מהתקנות הייעודיות. סעיף 45 נחלק לתקנות ייעודיות שקשורות למצבת חובות הריבית של מדינת ישראל – חובות פנים וחובות חוץ. נוצר פער בין תקציב מקורי לתחזית ביצוע בתוך חלוקה פנימית, כלומר ההקצאה בין התקנות היתה לא נכונה.

היו"ר יעקב ליצמן:

 מי בעד? מי נגד? הפנייה אושרה.

פנייה 678

היו"ר יעקב ליצמן:

 אנו דנים בפנייה 678.

משה בר-סימנטוב:

אלה שינויים פנימיים בתקציב משרד החינוך כחלק מהבנות עם סיעת המפד"ל.

היו"ר יעקב ליצמן:

 מי בעד? מי נגד? הפנייה אושרה.

פנייה 686

היו"ר יעקב ליצמן:

אנו דנים בפנייה 686.

איל אפשטיין:

הנימוק הוא אותו נימוק כמו בפנייה הקודמת.

היו"ר יעקב ליצמן:

 מי בעד? מי נגד? הפנייה אושרה.

פנייה 680

היו"ר יעקב ליצמן:

אנו דנים בפנייה 680.

אודי בן-דרור:

אלה תוכניות הבראה חתומות.

היו"ר יעקב ליצמן:

 מי בעד? מי נגד? הפנייה אושרה.

פנייה 670-673

היו"ר יעקב ליצמן:

אנו דנים בפנייה 670-673.

קרן טרנר:

זה תוכנית לכמה שנים. אני יכולה לקרוא את הפרויקטים החדשים
; יש החלטת ממשלה מ-11.12 לתקצב בהיקף של 19 מיליארד ₪ את הכבישים הבין-עירוניים, את התכנון, את הפיתוח וכו'. עכשיו אנו רוצים לתקצב את המינימום שנדרש כדי שהחברה תוכל לעמוד ביעדים ל-2006, לפי הפירוט. לגבי כבישים חדשים - אתן דוגמאות; מחלף באור עקיבא, נתניה-קיסריה, יבנה-רחובות.

היו"ר יעקב ליצמן:

 מי בעד? מי נגד? הפנייה אושרה.

פנייה 17014

היו"ר יעקב ליצמן:

 אנו דנים בפנייה 17014.

אמירה חכמון:


אלה התחייבויות משנים עברו, העברת עודפים.

היו"ר יעקב ליצמן:

 מי בעד? מי נגד? הפנייה אושרה.

הודעה 70058

היו"ר יעקב ליצמן:

 אנו דנים בהודעה 70058.

גיא אבן:


מדובר בהעברה של 250 מיליון ₪, הכסף הזה נובע ממכירת דירות הדיור הציבורי במסגרת מבצעי המכס שעושה משרד השיכון. הכסף נכנס לקופה שנקראת קרן הדיור הציבורי. הסכם הסוכנות לא קשור במהותו לכסף הזה.

יצחק כהן:

 נעשה פה הסכם מושחת, אף אחד לא רוצה את ההסכם הזה. היום התפרסם דוח העוני, ש-740 אלף ילדים רעבים, יש פה 2.4 מיליארד ש"ח שלוקחים מהמשפחות המסכנות, ומעבירים את זה לסוכנות.

היו"ר יעקב ליצמן:

אך ההסכם הזה חתום.

יצחק כהן:

 הסכם לא חוקי הוא לא הסכם. אין לה מה לעשות עם הכסף, לסוכנות. צריך לתת את הכסף הזה לדיור הציבורי, לבנות דירות למחוסרי דיור.

היו"ר יעקב ליצמן:

 ההסכם הזה נחתם, נדמה לי, ב-99'. 

יצחק כהן:

שטרית היה יומיים שר אוצר, הוא היה גזבר סוכנות קודם. הוא עשה את ההסכם הזה. יש פה ניגוד עניינים, הוא דאג לסוכנות מהכספים של המסכנים, האומללים.

היו"ר יעקב ליצמן:

 אם יש שר שדואג למסכנים, זה מאיר שטרית. 

אני מצביע על זה. מי בעד? מי נגד?

יצחק כהן:

 רביזיה.

היו"ר יעקב ליצמן:

 נדון על הרביזיה של יצחק כהן ביום רביעי. 


תודה רבה, הישיבה נעולה.

הישיבה ננעלה בשעה 12:20.
